SNNP โบรกแนะซื้อเป้า 20 บาท ลุ้นกำไรครึ่งปีหลัง 2565 โตต่อเนื่อง ทั้งปีแตะ 501 ล้าน
SNNP โบรกแนะซื้อเป้า 20 บาท ลุ้นกำไรครึ่งปีหลัง 2565 โตต่อเนื่อง ทั้งปีแตะ 501 ล้าน รายได้ใน-ประเทศขยายโตแกร่ง
SNNP โบรกแนะซื้อเป้า 20 บาท ลุ้นกำไรครึ่งปีหลัง 2565 โตต่อเนื่อง ทั้งปีแตะ 501 ล้าน รายได้ใน-ประเทศขยายโตแกร่ง
9 ส.ค. 2565

บล.เคทีบีเอสที ระบุในบทวิเคราะห์วันนี้ (9 ส.ค.65) ว่า บริษัท ศรีนานาพร มาร์เก็ตติ้ง จำกัด (มหาชน) หรือ SNNP ยังคงคำแนะนำ “ซื้อ” และคงราคาเป้าหมายที่ 20.00 บาท โดยบริษัท SNNP รายงานกำไรสุทธิไตรมาส 2/2565 ที่ 116 ล้านบาท โต 51% เทียบช่วงเดียวกันของปีก่อน, โต 10% เทียบไตรมาสก่อนหน้า
สำหรับกำไรขยายตัว เทียบช่วงเดียวกันของปีก่อน หนุนโดย 1.รายได้รวมขยายตัว 24% เทียบช่วงเดียวกันของปีก่อน จากรายได้ทั้งในและต่างประเทศทำสถิติสูงสุดใหม่, 2.GPM ขยายตัว เทียบช่วงเดียวกันของปีก่อน
ด้านกำไรขยายตัวเทียบไตรมาสก่อนหน้า ส่งผลจากรายได้รวมขยายตัว และ 2.GPM ปรับตัวลง เทียบไตรมาสก่อนหน้า โดยค่าจ้างแรงงานที่เพิ่มขึ้น จากการเร่งกำลังการผลิต และ raw material ที่ปรับตัวเพิ่มขึ้น มองว่า GPM ชะลอตัวในไตรมาส 2/2565 แค่ชั่วคราว จะกลับสู่ระดับปกติตั้งแต่ไตรมาส 3/2565 เป็นต้นไป
คงประมาณกำไรปกติปี 2565 ที่ 501 ล้านบาท โต 63% เทียบช่วงเดียวกันของปีก่อน คาดกำไรจะขยายตัวดีในครึ่งหลังปี 2565 จากรายได้ในประเทศที่เติบโตต่อเนื่อง และ รายได้ต่างประเทศที่ขยายตัว
ด้านราคาหุ้น outperform SET โต 6% ใน 1 เดือนที่ผ่านมา อย่างไรก็ตาม ยังคงแนะนำ “ซื้อ” โดย valuation ไม่แพง ปัจจุบันเทรดอยู่ที่ปี 2565 PER ที่ 30.5 เท่า เทียบกับการเติบโตของกำไรปกติปี 2565 โต 63% เทียบช่วงเดียวกันของปีก่อน และปี 2565 โตต่อเนื่อง 30% เทียบช่วงเดียวกันของปีก่อน